ഒരാള്ക്ക് മിന്നലേറ്റാല് മെഗാവാട്ട് കണക്കിന് പവര് സൂപ്പര് ഹീറോ മിന്നല് മുരളി ട്രൈലര് എത്തി നിമിഷങ്ങള്ക്കകം ലക്ഷക്കണക്കിന് വ്യൂവേഴ്സ് ഏറെ നാളായി കാത്തിരിക്കുന്ന ബേസില് ജോസഫ് ചിത്രം മിന്നല് മുരളിയുടെ ട്രൈലര് പുറത്തെത്തി. യൂട്യൂബില് നെറ്റ്ഫ്ളിക്സ് ഇന്ത്യയുടെ ഒഫീഷ്യല് പേജിലൂടെ പുറത്തുവിട്ട ട്രൈലറിന് നിമിഷങ്ങള്ക്കകം ലക്ഷക്കണക്കിന് ആരാധകരെയാണ് ലഭിച്ചിരിക്കുന്നത്. 11 മണിയോടെയാണ് ട്രൈലര് റിലീസായത്. ടോവിനോ തോമസ് നായകനായെത്തുന്ന ദേസി സൂപ്പര് സ്റ്റാര് എന്ന വിശേഷണത്തിലാണ് അതിമാനുഷിക ശക്തിയുള്ള മിന്നല് മുരളി എത്തിയിരിക്കുന്നത്. ഡിസംബര് 24നാണ് ചിത്രത്തിന്റെ റീലീസ്. തീയ്യേറ്ററുകള് തുറന്നെങ്കിലും ചിത്രം ഒടിടി റിലീസായിരിക്കും. നെറ്റ്ഫ്ളിക്സിലൂടെ ചിത്രം റിലീസ് ചെയ്യുമെന്ന് അണിയറ പ്രവര്ത്തകര് മുമ്ബ് തന്നെ അറിയിച്ചിരുന്നു. തമാശയും ആക്ഷനും എല്ലാം ചേര്ന്ന എന്റര്ടൈന്മെന്റ് പാക്കേജായിരിക്കും ചിത്രമെന്ന് ട്രൈലര് സൂചിപ്പിക്കുന്നു. അരുണ് അനിരുദ്ധും ജസ്റ്റിന് മാത്യുവും കഥയെഴുതി ബേസില് ജോസഫ് സംവിധാനം ചെയ്ത് ടോവിനോ തോമസ് നായകനാകുന്ന ചിത്രത്തില്, ഫെമിന ജോര്ജ്, ഷെല്ലി, ഹരിശ്രീ അശോകന് മാമുക്കോയ, ബിജുക്കുട്ടന്, ബൈജു, പി ബാലചന്ദ്രന് തുടങ്ങിയ താരങ്ങള്ക്ക് ഒപ്പം നിരവധി പുതുമുഖങ്ങളും അണിനിരക്കുന്നു. സോഫിയാ പോളാണ് നിര്മ്മാണം. മാനുവല് ക്രൂസ് ഡാര്വിനാണ് എക്സിക്യൂട്ടീവ് പ്രൊഡ്യൂസര്. ഛായാഗ്രാഹണം നിര്വ്വഹിച്ചിരിക്കുന്നത് സമീര് താഹിറാണ്. സംഗീതം സുഷിന് ശ്യാമും ഷാന് റഹ്മാനും ചേര്ന്നൊരുക്കുന്നു. എഡിറ്റര് ലിവിങ്സ്റ്റണ് മാത്യു.